Øystein Rottem

Øystein Rottem (1946–2004) var en norsk professor og litteraturkritiker med Knut Hamsun, kulturradikalismen og norsk etterkrigstid som sine spesialfelt.

Han arbeidet i flere år ved Universitetet i Tromsø, var ansatt som universitetslektor i norsk ved Københavns universitet i perioden 1985–91, og var gjesteprofessor ved universitetet i Wien i 1991–92. De siste årene drev Rottem en omfattende pedagogisk og litterær virksomhet, som hovedanmelder for ny norsk skjønnlitteratur i Dagbladet.

Som Rottems hovedverk må regnes de tre bindene med etterkrigslitteratur i «Norges litteraturhistorie» (1995–1998), men han har også skrevet biografier om Knut Hamsun og Sigurd Hoel.

Øystein Rottem døde av kreft 4. desember 2004 i København, hvor han hadde bodd med sin familie siden 1985. 

Han ble utnevnt til statsstipendiat i 2004, men døde før stipendiatet begynte å løpe.

 Referanser 

 Eksterne lenker 
 «En begeistret kritiker», nekrolog i Dagbladet
 Nekrolog i Morgenbladet

Kategori:Norske litteraturprofessorer
Kategori:Statsstipendiater
Kategori:Professorer ved Universitetet i Oslo
Kategori:Fødsler i 1946
Kategori:Dødsfall i 2004